
הכנסת העשרים
מושב שלישי
<פרוטוקול מס' 674>
מישיבת ועדת הכספים
יום שני, כ"ב באדר התשע"ז (20 במרץ 2017), שעה 11:00
<סדר היום:>
<הארכת מועדים לפי חוק מימון מפלגות, התשל"ג-1973>
נכחו:

<חברי הוועדה:> 
משה גפני – היו"ר
חברי הכנסת:
מרב מיכאלי
<מוזמנים:> 
	חנה רותם
	–
	מנהלת האגף לביקורת בחירות ומימון מפלגות, משרד מבקר המדינה

	שרה קנדלר
	–
	סגנית מנהל מח' השקעות-רנ"ע, משרד האוצר 

	לילי לאה בורוכוב
	–
	נציגת ארגון להב, מלכ"ר 


<ייעוץ משפטי: >
אייל לב-ארי
<מנהל/ת הוועדה:>
טמיר כהן
<רישום פרלמנטרי:>
הדס צנוירט
<הארכת מועדים לפי חוק מימון מפלגות, התשל"ג-1973>
<היו"ר משה גפני:>
בוקר טוב, אני מתכבד לפתוח את הישיבה. על סדר-היום – הארכת מועדים. בבקשה. 
<חנה רותם:>
לפני הוועדה הונחו בקשותיהם של חלק מסיעות הבית, להגיש את הדוחות השוטפים שלהם באיחור. 

<היו"ר משה גפני:>
על איזה מועד אנחנו מדברים?

<חנה רותם:>
לפי החוק הם היו צריכים להגיש את הדוחות ב-1 במאי. הם מבקשים להגיש עד 1 ביולי. המבקר החליט, למרות הפגיעה שנוצרת בעבודת הביקורת, החליט, נוכח הנסיבות והטיעונים של המפלגות, להמליץ בפני הוועדה לקבל את בקשתם ולדחות את המועד. 

במקביל מתבקשת כמובן דחיית מועד הגשת דוח מבקר המדינה ליושב-ראש הכנסת. הם מבקשים דחייה של חודשיים, ואנחנו היינו אמורים להגיש את הדוח שלנו ב-1 באוקטובר. בהתאמה לדחיית החודשיים היינו אמורים להגיש- - -

<היו"ר משה גפני:>
הכול זז.

<חנה רותם:>
אנחנו כן מבקשים פה דחייה של חודש נוסף מכיוון שתקופת הביקורת תיפול על החגים ועל חופשות הקיץ, ומניסיוננו עם המפלגות השלמת תהליכי הביקורת לא תהיה בזמן הזה. לכן ביקשנו חודש נוסף – אנחנו מבקשים את הדחייה עד 1 בינואר 2018. 

<היו"ר משה גפני:>
רק במקום עד 1 ביולי מדובר על 2 ביולי.
<חנה רותם:>
נכון, הערה נכונה.

<היו"ר משה גפני:>
מי בעד הבקשה לקבלת ארכה? מי נגד? מי נמנע?
הצבעה

בעד הבקשה – פה אחד
הבקשה להארכת מועדים לפי חוק מימון מפלגות, התשל"ג-1973, נתקבלה.
<היו"ר משה גפני:>
הבקשה אושרה פה אחד. תודה רבה.

הישיבה נעולה.

<הישיבה ננעלה בשעה 11:15.>

